Title: 15466001_Bromstadveien 59_PRO-rapport_Rev C_03.11.2016_X.PDF
Etablering av røykskillende konstruksjon medfører at røykspredning er ivaretatt, men brannen kan etter hvert spre seg ved hjelp av varmestråling gjennom røykskillet. Ved brann vil sprinkler begrense brannutvikling og kjøle brann- og røykgasser slik at brannskillets brannklasse målt i minutter og isolerende egenskaper ikke er avgjørende for at brannskillet skal ivareta sin funksjon. Det som er viktig er at brannskillet opprettholder sin integritet gjennom eksponeringen som inntreffer inntil sprinkler løser ut. Slokkeanleggets kjølende effekt innebærer at det i utgangspunktet kun er behov for skiller som hindrer røykspredning. Brannklasse 30 eller 60 minutter er først relevant i situasjoner der slokkeanlegget ikke fungerer som tiltenkt. Den branntekniske oppdelingen og brannklassen er fastsatt ut fra at det ikke skal oppstå kritiske situasjoner selv om slokkeanlegget ikke fungerer.